tomron87/hebrew-wikipedia-sentences-corpus huggingface dataset:
שופט שני הגיע לזירה ולאחר מכן ריינס הצמיד את לסנר לניצחון, שהקנה לו הגנה מוצלחת על התואר.
הדראפט לשנת 2021 התקיים ב-1 וב-4 באוקטובר בפרקי התוכניות סמאקדאון ו-Raw, בהתאמה.
לעומת זאת, השינויים לא יצאו לפועל עד ל-22 באוקטובר בפרק של התוכנית סמאקדאון, לילה לאחר אירוע היהלום שבכתר.
שינויים אלו קטעו מספר יריבויות כמו זאת של אלוף ה-WWE, ביג אי ודרו מקינטייר, כאשר ביג אי נשאר במותג Raw, בעוד שמקינטייר עשה את דרכו למותג סמאקדאון.
הדראפט השפיע גם על טורנירי מלך הזירה וכתר המלכה, כשזוכה טורניר מלך הזירה, אקסבייר וודס ייצג את Raw אבל הועבר לסמאקדאון לילה לאחר מכן, בעוד שזוכת טורניר כתר המלכה, זלינה וגה ייצגה את סמאקדאון, אך הועברה ל-Raw.
בנוסף, בקי לינץ' הועברה ל-Raw ושמרה על אליפות הנשים של סמאקדאון באירוע היהלום שבכתר; כדי לשמור על חגורות אליפות תואמות למותג, לינץ' החליפה את חגורת האליפות שלה עם אלופת הנשים של Raw, שארלוט פלייר, שהועברה למותג סמאקדאון והחליפה עם לינץ' גם כן את חגורת האליפות שלה.
לאחר אירוע היהלום שבכתר, דווח שברוק לסנר הצהיר שאם הוא יופיע בפרק העוקב של התוכנית סמאקדאון לילה לאחר מכן, הוא יכה את ריינס עד שהאחרון יהיה מחוסר הכרה.
ריינס פתח את הפרק העוקב לילה לאחר מכן והטיל ספק בנאמנות של פול היימן אליו לפני שקרא החוצה ללסנר.
לאחר שהתגרה בלסנר דקות ממושכות, האחרון יצא אל הזירה ותיגרה פרצה בין השניים.
האוסוס ניסו להיחלץ לעזרת ריינס, אך לסנר השתלט על המצב במהרה והמשיך להכות את ריינס.
בכיר הנהלת ה-WWE, אדם פירס קרא למספר מתאבקי המותג בנוסף לצוות האבטחה, להשתלט על לסנר.
לסנר תקף את צוות האבטחה ואף התגרה בריינס לחזור אל הזירה, כשהחזיק בידו את האליפות האוניברסלית, בזמן שריינס נסוג אל מאחורי הקלעים.
לאחר מכן, פירס הודיע שלסנר מושעה לזמן בלתי מוגבל על מעשיו.
לסנר ששמע את העונש, יצא בחזרה אל הזירה ותקף את פירס בעזרת שני מהלכי F-5. בנוסף להשעיה, פירס קנס את לסנר במיליון דולר.
הניו דיי (קופי קינגסטון ואקסבייר וודס) ניהלו טקס הכתרה לכבוד וודס.
קינגסטון הציג את זוכה טורניר מלך הזירה לשנת 2021, שמעתה אימץ את שם הבמה "המלך וודס", ועטה את הכתר, השכמיה והשרביט.
שבוע לאחר מכן בתוכנית, המלך וודס העניק את תואר האבירות לקינגסטון, שהוכר מעתה בשם הבמה "סר קופי קינגסטון", יד ימינו של המלך.
מנסור התמודד מול מוסטפא עלי בקרב חוזר, שבו הוא גבר על האחרון פעם נוספת.
בפרק העוקב של התוכנית Raw, בקי לינץ' התרברבה בכך שהפכה פעם נוספת לאלופת הנשים של Raw בנוסף לניצחונה באירוע היהלום שבכתר.
ביאנקה בלאייר, שהועברה גם היא למותג Raw, הפריעה לה וציינה עובדה שלינץ' לא הצמידה אותה לניצחון באירוע, אלא את סשה בנקס.
בלאייר הציגה עובדה נוספת, שלפיה היא ניצחה את אלופת הנשים של Raw לשעבר, שארלוט פלייר בשבוע הקודם ולכן היא ראויה לקרב על תואר לזה.
כתוצאה מכך, תיגרה פרצה בין השתיים.
לאחר התיגרה, לינץ' טענה שבלאייר תקבל את הקרב שלה, אך לא באותו הערב.
הקרב בין השתיים נקבע לשבוע לאחר מכן.
טקס הכתרה התקיים לכבוד זלינה וגה, שזכתה בטורניר כתר המלכה הראשון בתולדות הארגון.
וגה אימצה מעתה בשם הבמה "המלכה זלינה" ועטתה את הכתר, השכמיה והשרביט.
לאחר מכן, זלינה ניצחה את דודרופ בקרב חוזר ביניהן.
היהלום הגדול הוא אַסטֶריזם של ארבעה כוכבים בהירים בשמי הלילה המרכיבים מעוין דמיוני.
הכוכבים המופיעים באסטריזם הם ארקטורוס, ספיקה, דנבולה וקור קרולי.
כוכבים אלו מצויים בארבע קבוצות כוכבים שונות - שומר הדובים, בתולה, אריה וכלבי ציד, בהתאמה.
כוכבי היהלום הגדול, להוציא את קור קרולי, מרכיבים אסטריזם נוסף בשם משולש האביב.
לעיתים קרובות מוחלף במשולש האביב הכוכב דנבולה בכוכב רגולוס, הנמצא אף הוא בקבוצת הכוכבים אריה.
שםקבוצת כוכביםבהירות נראיתהארה (× שמש)סוג ספקטרלימרחק (שנות אור)ארקטורוסשומר הדובים0.04-176K1.536.7ספיקהבתולה1.0412,100B1260דנבולהאריה2.1412A336.2קור קרוליכלבי ציד2.7675A0115
היו אנשי חיל היה נאום בזמן מלחמה שנאמר בשידור של BBC ב-19 במאי 1940 על ידי ראש ממשלת בריטניה, וינסטון צ'רצ'יל.
זה היה הנאום הראשון שלו לאומה כראש ממשלה, והוא ניתן תשעה ימים לאחר מינויו, במהלך הקרב על צרפת בשנה השנייה למלחמת העולם השנייה.
הנאום מסתיים בציטוט מתוך ספר מקבים א', פרק ג', פסוקים נ"ח-ס', המספק את הביטוי שבאמצעותו נודע הנאום:לפני מאות שנים נכתבו מילים כדי להוות קריאה ודרבן למשרתים הנאמנים של אמת וצדק: "התחמשו והיו אנשי חיל והיו מוכנים לעימות, כי טוב לנו לאבד במלחמה מאשר להביט בזעם של אומתנו ומזבחנו.
כפי שרצונו של אלוהים בשמיים, כך יהיה".
דוגמאות של הנאום מופיעות בשירה של להקת המטאל הסימפונית ההולנדית Within Temptation "השעה החגיגית שלנו".
הביטוי "שעה חגיגית" כלול גם בתחילת הנאום בפועל.
נאום שונה משמש באלבומם של Black Symphony שבו "הגרמנים" הוחלף ב"האויב".
דוגמאות של הנאום מופיעות גם בשירו של ג'יי אלקטרוניקה "Call of Duty" בהשתתפות Mobb Deep.
דוגמה נוספת של הנאום ניתן לשמוע גם ברצועה "Unnatural Selection" באלבום אופרת המטאל 01011001 מתוך הפרויקט Ayreon של Arjen Anthony Lucassen.
היום כבר לא (בספרדית: Érase una vez...
pero ya no) היא סדרת טלוויזיה מסוגת הפנטזיה-קומדיה-מוזיקלית בשפה הספרדית.
היא הופקה על ידי קרלוס מונטרו לנטפליקס, והופצה ב-11 במרץ 2022.
סיפור אהבה בין סולדד, הנסיכה, לבין דייגו, פשוט העם, נקטע בעקבות המלחמה וחוסר רצונה של המלכה פטימה בסיפור זה.
כדי לקבל את אישורה של המלכה, דייגו יוצא למלחמה.
טרם יציאתו למלחמה, הוא סוגר עסקה עם המכשפה כדי שתמנע את האפשרות שהנסיכה תתאהב בגבר אחר.
הכישוף שהמכשפה מטילה גורם לכך שכל האזרחים בממלכה לא יוכלו עוד להתאהב עד להסרת הכישוף, וכדי להסירו, בני הזוג נאלצים למצוא זה את זו בחיים אחרים.
(שפת מקור)תאריך פרסום1 אם אתה לא תחזור(Si tú no vuelves)11 במרץ 20222לא אחראי(Irresponsables)11 במרץ 20223היינו מאוהבים(Fuimos amor)11 במרץ 20224אני אשרוד(Sobreviviré)11 במרץ 20225אני לא הבחורה הזו(Yo no soy esa)11 במרץ 20226אנחנו תמיד חיינו ביחד(Vivimos siempre juntos)11 במרץ 2022
הדמויות מחולקות בסדרה לשתי תקופות זמן – בעבר ובהווה.
שחקן או שחקנית דמות בעבר (באגדה) דמות בהווה (במציאות) סבסטיאן יאטרה דייגו – דייג עני שמנהל מערכת יחסים עם הנסיכה סולדד.
מקסי – הבן של מאמן, מנהלת המלון.
מגיל קטן אמרו לו שהוא דייגו מהאגדה ושהוא צריך לשחרר את הדרקון הכחול ביחד עם הנסיכה סולדד.
בעקבות המצב הכלכלי בעיירה, עוסק בזנות גברית לתיירות שמגיעות.ניהאנה – פשוטת עם, הופכת להיות הנסיכה לאחר מותה של סולדד.חואנה – המאהבת של אנטוניו, נרקם בינה לבין מקסי קשר והוא מרגיש שהוא מתאהב בה.מוניקה מרנילוהנסיכה סולדד – הנסיכה שהתאהבה בדייגו הדייג העני.
הבת של המלכות דולורס ופטימה.גויה – הבת של לולה, טבעונית ופעילה למען זכויות בעלי חיים.
ניסתה מספר פעמים לשחרר את הדרקון הכחול מהבית מלון.אסייר אטקסנדיהפוליירן – מפקד במלחמה, דייגו הגדיר אותו כחברו הטוב.
הוא מבשר לסולדד על מותו של דייגו והופך להיות המאהב שלהאנטוניו – התאהב בחואנה, בעקבות הכנסת מישהי אחרת להריון ואמונתו כקתולי הוא התחתן עם האישה האחרת.מריאנה טרווינוהמלכה דולורס – האמא של סולדד.
אינה מתנגדת לאהבתה של סולדד לדייגו.לולה – מנקה במלון של מאמן.מריולה פואנטסהמלכה פטימה – אמא נוספת של סולדד.
היו היה סטודיו הוא סרט הנפשה/לייב אקשן קצר של חברת וולט דיסני.
הסרט הופק עבור חגיגות ה-100 לדיסני, ובוים על ידי דן אברהם וטרנט קורי, המתארים אותו בתור "מכתב אהבה" לאולפני ההנפשה של דיסני.
ב-24 בדצמבר 2023, הופץ הסרטון המלא ליוטיוב.
הסרט מתרחש באולפני ההנפשה של וולט דיסני, כאשר מיקי ומיני מאוס יוצאים מציור התלוי על הקיר וקמים לתחייה בניסיון לאחד את כל דמויות האנימציה שנוצרו באולפנים במהלך השנים לתמונה אחת משותפת לכבוד חגיגות ה-100 לדיסני.
בין הסצנות בסרט, ניתן למנות סצנה בה מיקי עוצר מול תמונתו של וולט דיסני התלויה על הקיר ומודה לו.
בהמשך הסרט, כל הדמויות מתייצבות מחוץ לאולפנים כדי להצטלם יחדיו, אך כשגופי מפיל את המצלמה התוכניות משתבשות.
לבסוף, כל הדמויות שרות יחדיו את השיר When You Wish Upon A Star ומצטלמות לתמונה המשותפת.
הסרט נוצר לכבוד חגיגות ה-100 לחברת וולט דיסני אשר התקיימו בשנת 2023. עבור יצירת הסרט, הבמאים טרנט קורי ודן אברהם הגו רעיונות בזמנם הפנוי במשך 8 חודשים.
שניהם כינו את הסרט "מכתב אהבה" לאולפני ההנפשה של וולט דיסני וכמו כן הם ציינו "תודה לכל הקהל אשר נקשר לסרט במשך 100 השנים האחרונות".
הסרט כולל 40 מדבבים בגרסת המקור וכ-543 דמויות דיסני.
חלק מהקולות בגרסת המקור שוחזרו מהארכיון של החברה, ביניהם ניתן למנות את הג'יני אשר דיבב רובין ויליאמס, ששומשו הקלטות שלו משנת 1992 אשר לא נכנסו לסרט "אלאדין".
הסרט משלב הנפשה ממוחשבת, הנפשה מסורתית ולייב אקשן.
הסרט הוקרן לראשונה בארצות הברית ב-16 ביוני 2023 בפסטיבל סרטי האנימציה הבין-לאומי אנסי, ולאחר מכן שודר ב-ABC ב-15 באוקטובר 2023 לכבוד חגיגות ה-100 לחברת וולט דיסני, ועלה לשירות הסטרימינג דיסני+ בישראל יום לאחר מכן.
כמו כן, הסרט הוקרן בבתי הקולנוע החל מה-22 בנובמבר 2023, לפני תחילת כל הקרנה של "המשאלה".
הגרסה העברית לסרט הופקה באולפני דאבי דאב והופצה בשירות הסטרימינג דיסני+ ובבתי הקולנוע יחד עם הסרט "המשאלה".
הפקת הדיבובבימוי דיאלוגתומר שביטניהול מוזיקליתרגום דיאלוגשחר קדושתרגום שיריםתומר שביטשפרירה זכאי אולפן מיקסדאבינג בראדרזמנכ"ל הפקת דיבובעמי אופירניהול דיבובענבר שטגר עזראניהול אומנותיתומר שביטבואלם לאמאןנדירה חכימיהפקת הדיבוב
"היו לי פעם חברים" הוא שיר של להקת השמחות שיצא לאור בשנת 1998. את השיר כתבו סולן הלהקה, ישראל ברייט וסמי בדרה.
ישראל ברייט הלחין ואת העיבוד חיברו המפיק המוזיקלי יוסי פיין יחד עם כל חברי הלהקה.
השיר נכלל באלבום הראשון של הלהקה שגם נשא את שמה ויצא בשנת 1998. הפזמון הופיע במצעד הפזמונים של רשת ג' באותה השנה, זכה להצלחה גדולה וזהו אחד מלהיטי הלהקה הבולטים.
הפזמון הוא שיר פופ קצבי, ובדומה לרוב שירי הלהקה, גם השיר מבוצע בסגנון כלייזמרי.
מילות השיר עוסקות בבדידות הדובר שעובד כנהג מונית, שנשאר לבדו לאחר שחבריו עזבו אותו.
ישראל ברייט הלחין בשנת 1995 מוזיקת רקע להצגה "ויאמר וילך" של רנה ירושלמי שעסקה בתנ"ך בתיאטרון הקאמרי.
הוא החליט שהמנגינה מיוחדת מכדי להישאר לבדה והחליט לכתוב לה מילים.
את המילים כתב במשותף עם סמי בדרה, לימים נגן הדרבוקה של להקת השמחות, אותו פגש במקרה במסעדה ביפו.
את השיר עיבדו מפיק האלבום יוסי פיין וכל חברי הלהקה: ישראל ברייט, סמי בדרה, ויטלי פודולסקי, אלעד כהן בונן וצחי הר נבו.
השורה "היו לי פעם חברים, מהם טובים מהם רעים", נלקחה מהשיר "קראוז צינוק" שהופיע באלבום מדינת ישראל נגד קראוז שמואל שכתב שמוליק קראוס בעת שריצה עונש מאסר.
לשיר צולם קליפ מפורסם בו נראים חברי הלהקה מנגנים במדבר.
הקליפ הופיע בתוכנית האומנות "כרטיס ל-2" שהגיש אלדד זיו בערוץ 2.
הלהקה הופיעה עם השיר בשנות ה-90' בתוכנית המעגל עם דן שילון.
שם השיר שהיה לאחד הלהיטים הגדולים של הלהקה היווה גם את שמו של מופע משותף לברייט היהודי ובדרה, ערבי מוסלמי יליד לוד בו הופיעו בשילוב מוזיקלי.
בשנת 2022, חידשו הצמד אמיר ובן את השיר בגרסת ראפ תוך הוספת מספר בתים נוספים.
פזמון השיר עודכן ל"יושב לבד בפלורנטין".
מילים: ישראל ברייט וסמי בדרה
צחי הר נבו: בס וקולות
אלעד כהן בונן: תופים וקולות
טכנאי הקלטה ומיקס: גדי רייק
ניהול אומנותי: עידן לוי ורן שריג
היואל ברנלי האוזר היה אישיות טלוויזיה, שחקן, מפיק, סופר, זמר ואמן קול אמריקאי, שהתפרסם בעיקר בזכות אירוח, הפקה וכתיבה של התוכנית California's Gold.
האוזר נולד בגאלאטין, טנסי, ב-18 באוקטובר 1945, להרולד צ'מברלין וג'ואל הייבנס (ברנלי) האוזר.
שמו הפרטי של האוזר הוא שילוב של שמות הוריו, הרולד וג'ואל, כפי שהסביר בעצמו בפרק של California's Gold בשם "סמארטסוויל".
האוזר סיים את לימודיו בבית הספר האוניברסיטאי של נאשוויל בשנת 1963, ולאחר מכן למד היסטוריה ומדע המדינה באוניברסיטת טנסי, שם כיהן כנשיא אגודת הסטודנטים.
לאחר ששירת במילואים של חיל הנחתים של ארצות הברית ועבד בצוותו של הסנאטור האמריקאי הווארד בייקר, החל האוזר את קריירת הטלוויזיה שלו בתחנת WSMV-TV בנאשוויל, שם הפיק תוכניות שהתמקדו בסיפורי עניין אנושי, כגון Happy Features ו־The Happy World of Huell Howser.
הוא גם שימש כאישיות טלוויזיונית עבור אוניברסיטת טנסי.
לאחר שעבד בניו יורק כמנחה של התוכנית Real Life בערוץ WCBS-TV, עבר האוזר ללוס אנג'לס, קליפורניה, ב-1981, שם עבד ככתב בKCBS-TV.
במהלך השנים 1982 ו-1983 שימש כמנחה בסופי שבוע וכתב בתוכנית Entertainment Tonight.
ב-1983 הצטרף ל־KCET (אז תחנת PBS) כמנחה ומפיק של Videolog, סדרה של קטעי עניין אנושי קצרים, שכל אחד מהם נמשך פחות מ-10 דקות, וששודרו בין תוכניות קצרות של התחנה כדי למלא את זמן השידור.
התוכנית "Videolog" הפכה לאחת מהתוכניות הפופולריות ב-KCET, וב-1990 הורחבה לפורמט של חצי שעה לפרק.
בין הנושאים ב-Videolog הוצג אמן המוך סלייטר בארון ועוד נושאים רלוונטיים ללוס אנג'לס ולקהילות הסמוכות.
ב-1991, לאחר שבילה את חופשתו בנסיעה ברחבי מדינת הזהב וביקר בכל 13 תחנות ה-PBS בקליפורניה, עלתה לאוויר התוכנית California's Gold בחודש אפריל של אותה שנה.
זהב קליפורניה מתמקדת בעיירות קטנות, ציוני דרך, אירועים או אתרים מעניינים ברחבי קליפורניה שאינם מוכרים לקהל הרחב.
האוזר ניהל ראיונות לא פורמליים, לעיתים מאולתרים, עם תושבים מקומיים הקשורים לאתרים שביקר בהם.
הוא גם הפיק תוכניות נוספות כגון קהילות קליפורניה, ירידי הזהב של קליפורניה, מרכז העיר, מים של קליפורניה, ירוק של קליפורניה, חוף הזהב של קליפורניה, פארקי הזהב של קליפורניה, טיול דרכים, ביקור...
עם היואל האוזר, משימות קליפורניה, פאלם ספרינגס, שכונותינו, הספסל, ומגוון תוכניות מיוחדות.
האוזר התגורר בדירות ההיסטוריות אל רויאל בלוס אנג'לס, קליפורניה, בדירה שבה התגורר בעבר השחקן ויליאם פרולי.
בנוסף, היו לו בתים בפאלם ספרינגס ובטוונטיניין פאלמס.
ב-29 ביוני 2015 הפך ביתו של האוזר בטוונטיניין פאלמס לזמין להשכרות ולחתונות.
האוזר ציין כי הוא מתודיסט במהלך פרק של ירידי הזהב של קליפורניה שעסק ביריד מחוז נבאדה.
ב-27 בנובמבר 2012 דיווח העיתון The Sacramento Bee כי האוזר פורש מהפקת תוכניות חדשות, על רקע השערות בקהילת הטלוויזיה כי הוא חולה במחלה קשה.
ב-7 בינואר 2013, בשעה 2:35 לפנות בוקר, נפטר האוזר בביתו בפאלם ספרינגס בגיל 67. הוא נאבק בסרטן במשך מספר שנים, ותעודת הפטירה שלו ציינה סרטן הערמונית גרורתי כסיבת המוות.
גופתו של האוזר נשרפה ואפרו פוזר בים מול חופי מחוז לוס אנג'לס.
ב-15 בינואר 2013 נערך טקס זיכרון להאוזר, שביקש לפני מותו כי לא ייערך לו טקס הלוויה שכן לא רצה תשומת לב.
היו סרטים היא סדרת טלוויזיה תיעודית שהנחו יהודה סתיו ואמנון לורד ושודרה בטלוויזיה החינוכית בשנים 2000־2003 במשך 4 עונות ו-42 פרקים.
העונה הראשונה שודרה בשנת 2000 ועסקה בסרטי הקולנוע משנות ה-40 וה-50.
העונה השנייה שודרה בשנת 2001 ועסקה בסרטי הקולנוע משנות ה-60.
העונה השלישית שודרה בשנת 2002 ועסקה בסרטי הקולנוע משנות ה-70.
העונה הרביעית והאחרונה שודרה בשנת 2003 ועסקה בסרטי הקולנוע משנות ה-80, את כל העונה הנחה יהודה סתיו.
הסדרה עסקה בהתפתחות הקולנוע הישראלי באמצעות בחינת הסרטים שהופקו בשנות ה-40, שנות ה-50, שנות ה-60, שנות ה-70 ושנות ה-80. במסגרת הסדרה שולבו קטעים מתוך הסרטים לצד ראיונות ודיונים עם שחקנים ויוצרים, אשר ניתחו את מאפייני הקולנוע הישראלי בתקופות השונות.
יוזם הסדרה, יהודה סתיו, הגדיר את מטרתו כ"רישום ותיעוד ההיסטוריה של הקולנוע ישראלי לא בעט ובנייר, אלא באמצעים אלקטרוניים".
לדבריו, הישג מרכזי של המיזם הוא ההכרה כי לקולנוע הישראלי יש קיום פעיל, חי ובועט, אשר עתיד להמשיך ולהתקיים עוד שנים רבות.
הִיוּלֶט-פָּקַארְד , המוכרת בעיקר כ-HP, היא חברה אמריקאית רב-לאומית טכנולוגית, שמרכזה בפאלו אלטו, קליפורניה.
תחומי הפעילות העיקריים שלה הם מחשבים (חומרה, תוכנה ושירותים), הדפסה (מדפסות ומכונות דפוס) והדמיה דיגיטלית (סורקים ומצלמות דיגיטליות).
ב-1 בנובמבר 2015 התפצלה החברה לשתי חברות: HP אנטרפרייז (המוכרת בשם HPE) שמתמקדת במגזר העסקי, ומספקת לו שרתים, שירותים ותוכנה, ו-HP Inc שמתמקדת במגזר הצרכני, ומספקת לו מחשבים ומדפסות.
HP נוסדה ב-1939 על ידי ויליאם היולט ודייוויד פאקרד, שסיימו שניהם את לימודיהם באוניברסיטת סטנפורד ב-1934, כיצרנית מכשירי בדיקה ומדידה.
המוצר הראשון שלהם היה מתנד (אוסצילטור) קול מדויק, דגם 200A.
חדשנותם הייתה בשימוש בנורה כנגד מיוצב-טמפרטורה בחלק קריטי של המעגל.
זה אפשר להם למכור את דגם 200A ב-54.40 דולר, בשעה שהמתחרים מכרו מתנדים יציבים פחות ב-200 דולר.
אחד מלקוחותיהם הראשונים הייתה חברת דיסני, שרכשה שמונה מתנדים מדגם 200B (תמורת 71.50 דולר לאחד) לשימוש בבדיקת מערכות קול לסרט "פנטסיה".
ב-1968 HP הייתה הראשונה שהשתמשה במונח "מחשב אישי", בפרסומת למכונת חישוב שולחנית.
אך בהמשך שינתה את המונח למחשבון שולחני (desktop calculator), ולא מחשב (computer).
לדברי ביל היולט "אילו היינו קוראים לו מחשב, מומחי המחשבים של לקוחותינו היו דוחים אותו מכיוון שהוא לא נראה כמו מחשב של יבמ.
לכן קראנו לו מחשבון, וכל השטויות האלה נעלמו".
החברה זכתה להערכה עולמית בזכות מגוון מוצרים.
היא הציגה את ה"מחשבון האלקטרוני המדעי" הראשון ב-1972 (ה-HP-35), את ה"מחשבון הניתן לתכנות" הראשון ב-1974 (ה-HP-65), ואת המחשבון ה"אלפאנומרי, ניתן לתכנות ולהרחבה" הראשון ב-1979 (ה-HP-41C).
HP מוכרת כמייסדת הסמלית של עמק הסיליקון, אף על פי שלא פעלה בתחום המוליכים-למחצה עד הקמת חטיבה שעסקה בתחום, ב-1960 לערך.
HP-150 של חברת היולט פקארד שיצא לשוק בשנת 1983 היה המחשב האישי המסחרי הראשון שבו שולב מסך מגע.
ב-1984 הציגה HP מדפסות הזרקת דיו ולייזר שולחניות.
יחד עם קו הסורקים שלה, מוצרים אלה התפתחו מאוחר יותר למוצרים רב-שימושיים, כגון מדפסת/סורק/מכונת-צילום/פקס ביחידה אחת.
ב-1987 הוכר המוסך בפאלו אלטו שבו החלו היולט ופקארד את העסק שלהם, כציון דרך היסטורי של מדינת קליפורניה.
עם זאת, עסקי ציוד הבדיקה והמדידה של HP פוצלו ממנה ב-1999 לחברה בשם "אג'ילנט".
בשנות ה-90 החלה HP לייעד מחשבים ללקוחות פרטיים.
כחלק מאסטרטגיה זו, רכשה החברה ב-2002 את קומפאק (שרכשה לפני כן את דיגיטל).
הרכישה הפכה את HP ליצרנית המחשבים האישיים הגדולה בעולם.
ב-2001 רכשה HP את חברת אינדיגו, חלוצת הדפוס הדיגיטלי ויצרנית מכונות הדפוס הדיגיטליות שמרכזה בישראל, והפכה אותה לחטיבת הדפוס הדיגיטלי של החברה שכונתה HP Indigo.
במרץ 2002 הודיעה החברה שתחדל לייצר מחשבונים מדעיים ופיננסיים – קו מוצרים ושוק שהחברה ייסדה שלושים שנה לפני כן.
ואולם, ב-2003 חזרה לשוק הזה עם כמה דגמים חדשים.
HP היא מהמובילות בתעשייה בתמיכה בקוד פתוח ובלינוקס.
עובדים רבים של החברה תורמים באופן פעיל, חלקם בתוקף תפקידיהם בה, למיזמי קוד פתוח.
ב-2005 פוטרה מנכ"לית החברה, ומי שעמדה בראש המיזוג השנוי במחלוקת עם קומפאק, קרלי פיורינה.
היא גם הייתה האישה הראשונה ששימשה כמנכ"ל בחברה הנכללת במדד דאו ג'ונס.
במקומה מונה מרק הרד (Mark Hurd).
באותה שנה רכשה החברה עוד חברה ישראלית בתחום הדפוס, סאיטקס ויז'ן שהתמחתה בהדפסה בפורמט רחב.
בשנה זו העסיקה החברה 151,000 עובדים בכל העולם.
ב-2006 רכשה HP את חברת התוכנה מרקורי אינטראקטיב.
ב-2007 רכשה חברה ישראלית נוספת בתחום הדפוס, נור מאקרופרינטרס.
ב-2008 רכשה HP חברת Electronic Data Systems כדי להתחרות ב-IBM בתחום של שירותי מערכות מידע.
באפריל 2010 היא רכשה את חברת מחשבי כף היד פאלם (בסכום של 1.2 מיליארד דולר), כדי להיכנס לשוק הטלפונים החכמים.
ב-2010 רכשה HP את חברת 3COM ומותג H3C והכניסה את עצמה לראש רשימת ענקיות מוצרי התקשורת בעולם.
כיום HP משמשת כיצרן וכפתרון תקשורת מערכות המתקדמות בעולם.
הכניסה לשוק יצרה תחרות עזה עם חברת הענק סיסקו מערכות.
חברת HP (לצד חברות נוספות) הואשמה בדו"ח אמנסטי מינואר 2016 בשימוש בקובלט שנכרה על ידי ילדים ברפובליקה הדמוקרטית של קונגו, המועסקים בפרך, בתנאי סכנה ועושק החל מגיל 7.
לפי תוכנית שהתגבשה שנה קודם לכן, ב-1 בנובמבר 2015 התפצלה החברה לשתי חברות: HP אנטרפרייז (המוכרת בשם HPE) שמתמקדת במגזר העסקי, ומספקת לו שרתים, שירותים ותוכנה, ו-HP Inc שמתמקדת במגזר הצרכני, ומספקת לו מחשבים ומדפסות.
ב-2016 רכשה HP Inc את חטיבת המדפסות של סמסונג המעסיקה למעלה מ-6,000 עובדים.
ההסכם עם סמסונג נועד להגדיל את סל המוצרים של HP בתחום המדפסות המציעות תפוקת הדפסה וצילום גבוהים יותר, המתאימות בעיקר לצרכים של שוק המשרדים והחברות.
בינואר 2017 רכשה HP אנטרפרייז את חברת SimpliVity תמורת סכום של כ-650 מיליון דולר.
בספטמבר 2016 הודיעה חברת מיקרו פוקוס האנגלית על כוונתה למזג אליה את מגזר התוכנה של HP אנטרפרייז והרכישה הושלמה בספטמבר 2017
HP הייתה פעילה גם בתחום התוכנה, לאחר רכישת חברת מרקורי, הקימה HP חטיבת תוכנה על בסיס השלד הארגוני של מרקורי.
חטיבת התוכנה מייצרת תוכנות לאופטימיזציה של טכנולוגיה עסקית עבור שוק מערכות המידע, שכולל כלי ניהול מערכות נתונים, תקשורת ואחסנה.
התוכנות הן משני סוגים מרכזיים, תוכנות עבור בדיקה (Application) ותוכנות עבור שלב התפעול (Operation).
כלל המערכות מסוגלות לפעול בתיאום זו עם זו.
בין התוכנות הנ"ל קיימות התוכנות QC, PC לבדיקת מערכות, NNM להצגת מצב רכיבי התקשורת, ו-BAC לבדיקת חוויית המשתמש.
בין התוכנות הנ"ל קיימות התוכנות
Integrated Lights Out - iLO לניהול שרתים בשיטת ניהול מחוץ לרשת
לחברה מספר אתרי פעילות בישראל:
HP ישראל – ארגון המכירות, השיווק, השירות והתמיכה בשרתים – באזור התעשייה ברעננה
ICSC – שותפה עסקית של HP, המספקת תמיכה טכנית למדפסות ומחשבי החברה – באזור התעשייה החדש בנתניה (פארק שיאים)
HP Labs – מעבדת המו"פ בפארק הטכניון, חיפה
HP Indigo – בקריית ויצמן בנס ציונה ובאזור התעשייה בקריית גת
חטיבת התוכנה (לשעבר מרקורי) – ביהוד.
בתחילת 2010 הועסקו בו 850 עובדים, שהם כ-30% מכלל עובדי החברה בחטיבת התוכנה
משרדי EDS – חברה בת ל-HP, הנותנת שירותי IT, בהרצליה
ב-1 בנובמבר 2015, עם התפצלות החברה האם בארצות הברית, התפצל בהתאם גם סניף החברה בישראל.
היוזמה הישראלית היא יוזמה פרטית לפתרון אזורי של הסכסוך הישראלי-פלסטיני שהוצעה לראשונה בשנת 2002 על ידי שר התיירות בני אלון.
בבסיסה עומד הרעיון של סיפוח יהודה ושומרון לישראל ואזרוח תושבי האזור בירדן, תוך כדי פירוק הרשות הפלסטינית ואונר"א.
הפליטים הפלסטינים יזכו ישוכנו במדינות זרות ויתאזרחו שם.
התוכנית המציגה מתווה אזורי לשלום לא אושרה בידי גורמים רשמיים.
היוזמה נהגתה על ידי יואב שורק, עוזרו של אלון.
בעיקר כי מתנגדי הציעה ללמעשה לכפות טרנספר של הפלסטינים למדינה המיועדת שתוקם להם בירדן, ללא הסכמתם, ובניגוד לאינטרס הירדני או הסכמת מדינות ערב.
פרופ' פול איידלברג, נשיא מפלגת "ימין ישראל", כתב כי אפילו אם יהפכו הפלסטינים לאזרחי ירדן, זו תהיה משאלת לב להאמין שהם יחיו בשלום עם היהודים ביהודה, שומרון ועזה.
אולם בשנת 2005 הם הזמינו סקר מחברת "מותגים", בהזמנת ארגון "משאלות ישראל" שהתנגד לתוכנית ההתנתקות, והראה כי התמיכה בטרנספר כפתרון לסוגיית השטחים, הייתה שווה בערך לתמיכה באותה עת בהתנתקות חד-צדדית.
התומכים גרסו כי באמצעות התוכנית ישראל תהנה מירידה בטרור, להיעלמות האיום הדמוגרפי, ותספק לפליטים הזדמנויות כלכליות.
כמו כן, התוכנית מונעת יצירת מדינה פלסטינית שתהיה תלויה בישראל ויעצור את איום הקיצוניות השיעית על מדינות ערב.
הַיּוֹגֵב הוא מושב עובדים בעמק יזרעאל, השוכן לצד כביש מגידו–יקנעם, כ-7 ק"מ ממערב לעפולה, בתחום השיפוט של המועצה האזורית עמק יזרעאל.
שם היישוב נגזר מהמילה "יוגב" שפירושה עובד אדמה.
המושב נוסד באוגוסט 1949 על אדמות חירבת ליד על ידי גרעין של יוצאי חברות נוער מאוסטריה, מגרמניה ומרומניה ומילידי הארץ שהתארגנו בשנת 1941, עברו הכשרה בכפר ויתקין ובאר טוביה ואיישו את בית אשל שליד באר שבע, משנת 1943 עד לאחר מלחמת העצמאות.
לאחר שבית אשל נהרסה במלחמת העצמאות הם עברו לעמק יזרעאל והתמקמו באופן זמני במבנים של מנחת מגידו, שדה תעופה בריטי קטן שננטש.
בעת ייסודו מנה המושב 70 משפחות, אך הוא תוכנן לכלול 120 משקים וכ-30 משפחות נוספות של בעלי מקצוע.
באפריל 1950 הונחה אבן פינה לבתי הקבע של המושב, אותם בנו אנשי המושב בעצמם.
ביוני 1951 כבר עמדו 60 הבתים הראשונים על כנם והמושב כלל 110 משפחות לאחר שקלט עולים חדשים, עוזבי קיבוצים ובני מושבים.
בהמשך, עזבו רבים מהמייסדים את המושב ובמקומם באו אחרים.
מספר המשפחות במושב ירד ל-88 בתחילת 1957 ובשנת 1957 הגיע לכ-80 משפחות.
כביש הגישה למושב באורך כ-3.5 קילומטר נסלל בשנת 1951 אולם רק חלק זופת, דבר שהקשה על תושבי המושב במשך שנים, עד סיום סלילת הכביש בסוף 1956. במושב הוקצו לכל משק בין 65 ל-70 דונם, חציו לפלחה וחציו למטעים משותפים, אולם התפתחות המושב נבלמה בתחילתה בגלל מחסור במים.
בעיה זו נפתרה ב-1955 עת חובר המושב לבארות של מקורות באזור מגידו.
בעיה נוספת איתה התמודדו במושב הייתה גנבות של פרות בידי מסתננים.
בסוף שנת 1958 חובר המושב לרשת החשמל ובשנת 1960 נפתח במושב סניף דואר.
המושב סבל מקשיים כלכליים רבים.
חלק מהאדמות שהוקצו למושב היו אדמות ציבוריות שלא התאימו לייעודן.
מטעים שניטעו הכזיבו והמשבר בענף הלול בסוף שנות ה-50 הביא על אנשי המושב חובות.
בעקבות הבעיות הכלכליות עבר המושב בשנת 1963 לטיפול מחלקת ההתיישבות של הסוכנות היהודית ובמסגרת השיקום הוקצו למושב 400 דונם במקום האדמות הירודות.
מצב המושב לא שפר ובשנת 1976 נחתמה איגרת חוב שלפיה מקרקעי המשבצת החקלאית של המושב, לרבות מקרקעי הנחלות הבלתי-מאוישות, שועבדו לבנק החקלאות לישראל.
משנת 1988 מצוי המושב בכינוס נכסים שהומרה בשנת 1992 לטיפול משקם בעקבות הסדר חובות המושבים.
כלכלת חברי המושב מבוססת על ענפים חקלאיים – גידולי שדה, רפת, דיר, לול וחממות פרחים, על עסקים קטנים בתחומים שונים – חנויות פרחים, מחלבת גבינות, צרכנייה, מוסכים בעלי התמחויות שונות (אופנועים ומכוניות שטח), חוות סוסים, הדרכות לבניית קומפוסטרים ובנייה ירוקה, צימרים, וכן על עבודה מחוץ למושב.
בשנת 2007, לכבוד חג השבועות, הושק אתר אינטרנט ובו מידע ותמונות אודות המושב.
ביולי 2011 נערכה מחאת אוהלים על מדשאת בית העם, במטרה למחות על מדיניות המזכירות בנושא הרחבת היישוב.
בשנת 2019 נחגג חג ה-70 למושב ברצף פעילויות בכל החגים ובהוצאת ספר על המושב.
בשנת 2020 הצטרף המושב לתנועת הנוער השומר הצעיר והפך למושב הראשון המצטרף לתנועה שעד אז זוהתה עם התנועה הקיבוצית.
1 ק"מ ממזרח למושב נמצא מעיין מעיין שופע שספיקתו כ-20 מ"ק מים בשעה במליחות של כ-400 מ"ג כלור לליטר.
עד 2021 נשאבו מי המעיין לצורכי השקיה.
מאז ועד 2025 שוקם המעיין על מנת להנגישו לציבור הרחב כאתר נופש.
עקב עבודות ההנגשה רודדו הבריכות כך שלא מתאפשרת בהן שחיה וקפיצה אלא שכשוך בלבד.
היווצרות המינים היא התהליך שבו נוצרים מינים חדשים של יצורים.
ישנם שלושה מנגנונים שבהם ספציאציה יכולה להתרחש, אשר נבדלים זה מזה במידת הבידוד הגאוגרפי בין האוכלוסיות שעוברות ספציאציה, ובמספר הדוגמאות המתועדות בטבע.
מנגנון זה, אשר הוצע על ידי ארנסט מאייר, הוא המקובל ביותר במחקר, ובעל מספר הדוגמאות הרב ביותר.
לפי מנגנון זה תחילה מתרחש מאורע אשר גורם לבידוד גאוגרפי בין שתיים או יותר מאוכלוסיות מין כלשהו.
המאורע הגורם לבידוד יכול להיות הגירה של קבוצה מסוימת לאזור גאוגרפי אחר מסיבה כלשהי, או מאורע אקלימי, גאולוגי או אחר, אשר מביא להקמת מחסום פיזי בין אוכלוסיות.
כאשר נוצר המחסום בין האוכלוסיות, נוצר גם מחסום בזרימת גנים, כך שאין ערבוב והאחדה בין האוכלוסיות השונות.
עם הזמן, בתהליכים שונים, כמו סחף גנטי, ברירה טבעית וברירה זוויגית, נצברים הבדלים במאגרים הגנטיים של האוכלוסיות השונות.
תהליך זה מוביל בסופו של דבר לבידוד רבייתי בין האוכלוסיות, כך שהן הופכות למינים שונים.
צורה זו של ספציאציה מתועדת היטב בעולם הטבע.
ספציאציה פרפטרית מתרחשת כאשר יש גרדיאנט כלשהו של תכונה כמותית בסביבה, המשפיעה על המין, ופרטים שונים נמשכים לערכים שונים שלה.
כך נוצרות מספר אוכלוסיות שכנות שפרטיהן מותאמים לערך מסוים של התכונה הסביבתית.
עם הזמן נוצר בידוד רבייתי בין האוכלוסיות השונות ומתרחשת ספציאציה.
דוגמה לכך נצפתה בעשב ממין בסביבת מכרות.
באזורים אלה קיים לחץ ברירתי לסבילות כלפי המתכות הנכרות מן המכרות שמזהמות את הסביבה, וכתוצאה מכך, נוצרות אוכלוסיות בעלות מידה שונה של סבילות כלפי המתכות.
מאחר שבני הכלאיים שנוצרים אינם מותאמים היטב לסביבתם, נוצר לחץ ברירתי נגד רבייה בין האוכלוסיות, וכתוצאה מכך, זמני הפריחה שלהן משתנים וגוברת ההאבקה העצמית.
דוגמה נוספת לספציאציה פרפטרית היא מיני טבעת.
בספציאציה חופפת מקום , לא מתקיימת הפרדה במרחב בין האוכלוסיות והן יכולות לחפוף זו לזו במידה מסוימת.
ספציאציה במנגנון זה יכולה להתרחש כאשר קיים לחץ ברירתי להתפלגות, ויש מתאם בין תכונת בחירת בן זוג והתכונה שעליה פועל הלחץ.
לדוגמה: זבובים אשר מזדווגים על גבי צמח מסוים.
אם קיימת תכונה בזכרים להעדפת אחד משני צמחים אפשריים, ובנקבות קיימת נטייה לבחור בזכרים אשר נמצאים בצמח מסוים, הרי שיכולה להתרחש ספציאציה לשני מיני, מין אשר מזדווג על צמח א' ומין אשר מזדווג על צמח ב'.
במצב כזה, הפרדה גאוגרפית אינה תנאי להתרחשות הספציאציה.
למנגנון זה מספר תעודים בעולם הטבע.
דוגמה נוספת היא מין הצרעות מגלופטה שחי בלילה והתפתחה בו התכונה של ראיית לילה.
"ייתכן שאבותיה של המגלופטה עברו ללוח זמנים לילי כדי להתגבר על התחרות העזה מצד מאביקי-יום, ובכלל זה דבורים אחרות."
הִיוּוּן (מלשון "הון" ולא מלשון "הווה") הוא תהליך תרגום של ערך כספי מתקופה אחת למונחי תקופה אחרת.
פעולת ההיוון היא הפיכה של התחייבות חוזית להון.
במקרים רבים המשתמשים במושג היוון מתכוונים בעצם לערך הנוכחי של תזרים מזומנים עתידי.
בתורת המימון, היוון הוא חישוב הערך העתידי של הכסף באחת מהדרכים הבאות:
חישוב הערך הנוכחי של סכום שאמור להתקבל בעתיד, תוך התחשבות ברווחי הריבית הנוצרים בפער שבין הזמנים.
בין שמדובר בסכום חד-פעמי ובין שמדובר בסכום המתקבל בתשלומים לאורך זמן.
לדוגמה, מינהל מקרקעי ישראל מבצע היוון של דמי חכירה שנתיים (או היוון במגורים בקרקע עירונית).
בהיוון משלם החוכר בהווה בתשלום חד-פעמי את דמי החכירה עבור כל תקופת החכירה ובכך פטור הוא מלשלם כל שנה את דמי החכירה (ואף אגרות נוספות מסוימות שמטיל המינהל).
חישוב הערך העתידי של סכום קיים בהווה.
לדוגמה, חישוב סך הרווחים הצפויים להתקבל מהשקעה בהווה במפעל ייצור.
המעבר בין ערך נוכחי לערך עתידי מתבצע באמצעות הכפלה וחלוקה במקדם היוון על כל יחידת זמן, שהוא בעצם 1 ועוד גובה הריבית (לדוגמה, אם הריבית היא 3% לשנה, מקדם ההיוון יהיה 1.03 במונחים שנתיים).
מקדם ההיוון מייצג את מחיר הזמן של הכסף, אך גם את הסיכון בהשקעה או בהלוואה, אם יש.
היוון בחשבונאות משמעותו אחת מאלה:
הפיכת עתודות כספיות (או קרנות) להון מניות במאזן (לפי שווי שוק).
רישום של הוצאה שוטפת כהוצאה לטווח ארוך או כנכס הוני.
היולנדיט היא סדרת מינרלים סיליקטיים השייכת לקבוצת הזאוליטים, קבוצה של מינרלים אלוּמוֹ־סיליקטיים במבנה תלת־ממדי הקרוי טקטוסיליקט (סיליקט במבנה מרחבי).
לפני 1997 היה ההיולנדיט מוכר כשמה של קבוצת מינרלים, אך אז ביצעה האגודה הבינלאומית למינרלוגיה סיווג מחדש לחברי הקבוצה ומאז הם קרויים היולנדיט-Ca, היולנדיט-Na, היולנדיט-K, והיולנדיט-Sr.
השם המתאים לכל סוג תלוי ביסוד הבולט.
היולנדיט-Ca, ההיולנדיט הנפוץ ביותר, הוא סיליקט הכולל אלומיניום, סידן ומים ונוסחת הרכבו הכימי היא Ca,Na)2-3Al3(Al,Si)2Si13O36·12H2O).
כמויות קטנות של נתרן ואשלגן מחליפות חלק מאטומי הסידן.
סטרונציום מחליף את הסידן בסוג היולנדיט-Sr.
בבחינה חזותית בלבד לא ניתן להבדיל בין הסוגים ובשם הכללי היולנדיט נעשה שימוש גם כיום בטרם נעשתה בדיקה במעבדה.
בשנת 2003 נתגלה בנורווגיה סוג נוסף של היולנדיט המכיל כמויות ניכרות של בריום ומכאן כינויו היולנדיט-Ba .
המערך הגבישי של ההיולנדיט הוא מונוקליני.
לגבישים צורה אופיינית המתוארת כארון מתים, אבל הם גם יוצרים מנסרות מעוינות.
לעיתים קרובות נוצר קרום של גבישים עדינים שרק קצות המעוינים מבצבצים ממנו, תופעה הגורמת לגבישים להראות כמו טריזים.
לגבישים יש פצילות מושלמת המקבילה למישור הסימטריה, כשלפאות המקבילות למישור הסימטריה ולמשטחי הפצילות יש את ברק הפנינה.
לפאות האחרות יש ברק זגוגי.
המינרל הוא בדרך כלל חסר צבע או לבן, אבל יכול להיות כתום, חום, צהוב, אדום-לְבֵנָה, או ירוק הודות לזיהומים של המינרל סלדוניט.
שקיפותו נעה בין שקוף לשקוף למחצה.
ההיולנדיט יוצר שורה איזומורפית עם זאוליט הסטרונציום והבריום, ברוסטריט.
ההיולנדיט דומה לסטילביט, אבל ההבדל במאפייניהם האופטיים מאפשר הבחנה ביניהם בקלות.
ככל מינרל טקטוסיליטי המבנה של ההיולנדיט הוא מרחבי, כאשר כל אטום חמצן מחובר לאטום צורן או אלומיניום, אבל המבנה העיקרי הוא דמוי לוחיות המחוברות אחת לשנייה על ידי מספר מעט של קשרים המרוחקים האחד ממשנהו.
בכל לוחית יש פתח בצורת טבעת.
סדרת הפתחים הקיימים בלוחיות הנערמות אחת על גבי השנייה יוצרת תעלות ברוחב המאפשר ליונים עד גודל מסוים לעבור בתוכו ולכן יכול ההיולנדיט לשמש כמסננת של חומרים כימיים.
היולנדיט מצוי במגוון רחב של סביבות גאולוגיות: סלעי יסוד, סלעים מותמרים, פגמטיטים וטוף.
ההיולנדיט מופיע יחד עם סטילביט וזאוליטים אחרים בחללים האמיגדלואידיים (דמויי השקד) שבסלעי היסוד הבזלתיים ולעיתים בגנייס ובעורקים הידרותרמיים.
הדוגמאות הטובות מצויות בבזלות של ברופיורד (Berufjord) בסמוך לדיופיווגר (Djupivogr), באיסלנד, באיי פארו, ובמלכודות הדקאן של הרי סאהידרי (Sahyadri) בסמוך למומבאי שבהודו.
גבישים בגוון אדום-לְבֵנָה הם מקמפסי פלס (Campsie Fells) בסטירלינגשייר שבסקוטלנד, ומפאסתל בטירול שבאוסטריה.
סוג של היולנדיט הידוע כ"בומונטיט" נוצר כגבישים צהובים קטנים על שיסט סיאניטי בסמוך לבולטימור שבמרילנד.
ניתן למצוא היולנדיט במקומות רבים בעולם: ניו סאות' ויילס באוסטרליה, מחוזות פונה ונסיק (Poona ,Nasik) בהודו, נורווגיה, מקומות שונים בארצות הברית וקנדה, שווייץ, ניו זילנד ועוד.
היוגה סוטרות של פטנג'לי הן 196 אימרות פילוסופיות בסנסקריט המהוות את ספר היסוד לתרגול רוב סוגי היוגה ברחבי העולם, זה למעלה מ-2000 שנה.
טקסט זה נחשב לקלאסיקה של היוגה והוא תורגם ומתורגם לאורך מאות רבות על ידי פילוסופים, מורים ליוגה ואנשי רוח.
פטנג'לי היה הראשון שאסף, ערך וגיבש את האזכורים והעקרונות של אימרות היוגה לידי משנה סדורה, אף שאלה כבר הופיעו בכתבים קדומים יותר, כגון: אופנישדות (Upanishads), הוודות, ובהגאוואד גיטה (Bhagavad-Gita).
בעוד ההוגים האחרים שזרו את עקרונות היוגה באלים, בסאגות סבוכות, וברעיונות שאינם מקובלים בדתות מסוימות, היוגה סוטרות של פטנג'לי כתובות באופן מתומצת, מקיף ומדויק ומצטיינות בפתיחות המשתמעת מהן.
היוגה סוטרות של פטנג'לי היו לטקסט רב השפעה והפכו לאחת משש אסכולות החשיבה של הפילוסופיה ההודית.
יוגה היא מילה הנגזרת משורש המילה הסנסקריטית: יוג', Yuj שמשמעותה להתאחד, להצטרף ומהמילה יוק, Yoke שמשמעותה לכוון, לרכז את תשומת הלב, ליישם.
הכוונה היא, לפי פטנג'לי, לאיחוד בין התודעה והנשמה.
יוגה היא הגבלה של תנודות התודעה, מצב בו החושים מתכנסים פנימה ולא מופרעים על ידי גירויים חיצוניים.
כאשר אין מחשבות המסיחות את התודעה והיא נהיית שלווה אנחנו מתמזגים עם המהות של עצמנו, לפי היוגה - הנשמה, וחווים מצב של שלווה נצחית הנקראת סמאדהי.
קיימות מספר דרכים להגיע למצב זה, ביניהן, הגמשת וחיזוק הגוף, שליטה בחושים ואימון האישיות, ריכוז, מדיטציה, תפילות, או השילוב בין כל דרכים אלו.
ה"יוגה סוטרות" הן אוסף של אימרות, משפטים קצרים בעלי משמעות (לעיתים חבויה), סוג של "מדריך למתרגל", שעוסקות בלימוד, חיזוק ופיתוח הגוף הגשמי וההכרה על כל היבטיה: מחשבה, תבונה, נפש ואגו, וכן בריפוי ובהתמודדות עם מכשולים חיצוניים ופנימיים, כדי להגיע למצב של סמאדהי.
היוגה סוטרות נועדו לשינון וזכירה בעל-פה ובשל מורכבותן ומשמעותן החבויה הן הועברו ממורה לתלמיד וזכו לפרשנויות רבות.
הפרשנים השונים מעריכים שפטנג'לי היה אדם שחי ופעל בטווח השנים 100 לפני הספירה ועד ל-500 לספירה (2 תיאוריות שונות).
בנוסף ליוגה סוטרות מייחסים לו את יצירת ה-Mahābhāṣya, העוסקת בעקרונות הדקדוק של שפת הסנסקריט, וכן כתבים על רפואה הודית עתיקה - איורוודה.
לא ידוע הרבה על חייו הפרטיים, אך תרומתו ליוגה ולפילוסופיה ההינדית נחשבת לפנומנלית.
חלק מהמאמינים מחשיבים אותו לאל שיווה, שלבש צורת בן אנוש כדי לעזור לבני האדם.
הדימוי הנפוץ ביותר שלו, בפסלים ותחריטים עתיקים הוא של גוף אדם, עם ארבע ידיים.
בזוג אחד כפות הידיים מחוברות בתנוחה הקלאסית היוגיסטית: אנג'לי מודרה.
היד השלישית מחזיקה את העולם והרביעית מחזיקה ספר.
נחשים יוצרים כתר מעל ראשו, ומסמלים את הקשר בין רעיונותיו (שנמצאים בראשו) ובין מסירתם לתלמידיו הרבים.
אמצע גופו לובש צורת נחש, וזהו בעצם הגוף שהיוגי שואף אליו: שילוב של חוזק וגמישות.
משמעות השם פטנג'לי היא נפל (PAT) לתוך ידיה (ANJALI) והוא מתקשר לסיפור במיתולוגיה ההודית על נחש בעל אלף ראשים שרצה ללמד יוגה ונפל לתוך ידיה של אישה טובה שהתפללה לבן.
הסיפורים והפילוסופיה בהודו הקדומה נלמדו בעל פה.
לכן אחד האתגרים הגדולים של הפילוסופים בזמן זה היה להעביר מקסימום מידע במינימום מילים.
כדי להקל על המשננים, כל סוטרה מתחילה במילות קישור לקודמתה וכל אחת מהן מוגשת בצורה "ידידותית לזיכרון" ומכילה מילים ספורות.
האיכויות של הסוטרה הן חיסכון במילים והתנסחות בהירה הנוחה ללימוד וליישום.
הסוטרה פונה לסוגים שונים של מתרגלים, מתחילים או מתקדמים.
היא מציגה עמדות ללא השוואה לדעות מנוגדות, ללא ביקורת על האחרים וללא דרישה לאקסלוסיביות.
לכל סוטרה מספר, המציין את מספר הפרק ואת מספר הסוטרה באותו פרק.
למשל סוטרה 1.1 היא הסוטרה הראשונה בפרק הראשון.
הסוטרות מחולקות ל-4 פרקים/חלקים (Padas):
פרק ראשון: סמדהי - Samãdhi
לאחר פתיח העוסק בהגדרת היוגה ניגש פטנג'לי לנושא המרכזי של הפרק שהוא פירוט על מצב הסמדהיׁ(Samadhi), מצב הכרה גבוה ושמו של השלב הסופי באימון היוגה.
הסמאדהי הוא האיבר השמיני באשטאנגה יוגה.
בדרגה זו הגוף שליו לחלוטין.
החושים מתכנסים פנימה, לא מגיבים לגירויים חיצוניים ואין מחשבות.
לפי הסוטרות, במצב זה התודעה נחשבת לנקייה, ורק אז היא יכולה להתאחד עם הנשמה.
לאחר מכן מתוארים מכשולים בתחום ההבנה, שיכולים להיגרם #מחמשת סוגי הווריטיס ואיך לשלוט בהם על ידי תרגול ושליטה.
הפרק מסתיים בפירוט תחושת החופש האין סופי שהמתרגל חווה במצב הסמאדהי.
1.2 יוגה היא הגבלה של תנודות התודעה.
1.3 אז שרוי הרואה בצורתו שלו.
1.4 במקרים אחרים - צורות התנודות.
1.5 חמש התנודות - גורמות לכאב, ושאינן גורמות לכאב.
1.6 מחשבה נכונה, מחשבה מוטעית, דמיון, שינה וזיכרון.
פירוש המילה סדהאנה הוא תרגול, אימון, לימוד.
ואכן רוב הפרק עוסק בדרכים השונות לתרגול היוגה.
מפורטות גם ההפרעות הרגשיות-מנטליות שיכולות להיגרם מ#חמשת סוגי הקלישה.
מאמצע עד סוף הפרק מוצג אחד הנושאים הבולטים של היוגה סוטרות: שמונת האיברים בגוף היוגה, או שמונת השלבים בתרגול היוגה תוך כדי פירוט חמישה מהם.
2.1 המרכיבים של קרייה יוגה הם הסתגפות (Tapas), לימוד עצמי והתמסרות לאדון הכול.
2.2 מטרתה לטפח את הסמדהי, מטרתה להחליש את המכאובים.
2.3 חמשת המכאובים אי ידיעה, תחושת האני, השתוקקות, סלידה ורצון לחיות.
2.28 דרך ביצוע באברי היוגה - הטומאה נמוגה.
אז זוהרת החוכמה עד להכרת ההבחנה.
2.29 שמונת אברי היוגה: סייגים חיצוניים, סייגים פנימיים, תנוחות (Asana), שליטה בנשימה (Pranayama), התכנסות החושים, התרכזות, התבוננות, סמדהי.
הפרק כולל 55 או 56 סוטרות.
פרשנים מסוימים, קרישנהמצ'ריה (Krishnamachary) בראשם משמיטים את סוטרה מספר 22 בפרק זה, בטענה שהיא מיותרת.
לעומתם איינגר (Iyengar) ומלומדים נוספים מתעקשים להשאיר את הגרסה המלאה.
הפרק מתחיל בהשלמת פירוט שלושת איברי היוגה (מתוך השמונה) האחרונים, הקשים ביותר להשגה והסבר על הבידול שלהם מהאחרים.
לאחר מכן מוצג הנושא המרכזי: ויבהטי (Vibhũti), פירושו המילה היא כוחות מיוחדים.
הכוונה היא לכוחות והיכולות יוצאי-הדופן המופיעים אצל היוגי בעקבות האימון, ואזהרה מהתמכרות ומהיקשרות לכוחות אלו, פירות העבודה הקשה.
לפי הכתוב הם יוצרים תלות ומהווים מכשול בדרך לסמדהי.
3.1 דהארנה היא מודעות שמיוצבת של כל מקום.
3.2 דיאנה היא המשכיות של המודעות (בנקודת תשומת הלב).
3.3 סמדהי זו המודעות בעצמה כחומר טהור (האובייקט של דיאנה) כאילו ריק זו הצורה שלה.
3.4 שלושתם ביחד זו סמיאמה (Samyama).
החלק הרביעי והאחרון דן בשלבים השונים של פסגת היוגה: החל בתודעה שקטה, דרך דרגות ההתמזגות שלה עם הנשמה, עד שהיא נבלעת בתוכה לחלוטין.
השלב הסופי הוא התאחדות של הנשמה עם האלוהים - Iśvara, עם הנצחי.
אלו שחווים זאת משוחררים מכל היקשרות לעולם החומר ולכל דבר שהוא.
הם במצב של חופש נצחי, ויש הטוענים מוות קליני.
4.1 כוחות על נובעים מלידה, מעשבי-מרפא, ממנטרה, מהסתגפות ומסמדהי.
4.22 כאשר תודעת-העל הבלתי משתנה ממלאת את התבנית של זו (התודעה של האדם) - (נוצרת) תחושת ההבנה של עצמך.
4.25 עבור זה הרואה את ההבדל (בין Sattva ל-Purusha), פוסקת ההתעמקות בהיותו עצמו.
4.34 עצמאות היא חזרתם של מצבי החומר למקורם, (מפני שהם כבר) נטולי מטרה עבור העצמיות, או ביסוס כוח תודעת-העל בצורתה שלה.
1.2 יוגה היא הפסקת תנועות התודעה.
1.11 הזיכרון הוא תוצאה של מיזוג מילים ומקרים אמיתיים עם התחושה האישית שנחוותה.
2.46 #אסאנה היא שילוב של דריכות והתרווחות stira sukham āsanam
אישוורה, Iśvara: אלוהים או הכוח הבורא-כול.
בלתי פגיע, מושלם, משוחרר מקונפליקטים, אינו יכול להזיק, יודע הכול, נצחי, המורה הראשון.
פעמים רבות הוא מוזכר בהקשר של עזרה למתרגל, בביטוי: iśvara pranidhana שפירושו: מסירות, אמונה שלמה באלוהים.
היחס של פטנג'לי לאמונה באל מומלץ ביותר, אבל אין כפייה ויש גם דרך אחרת.
הפרשנים והמורים המודרניים מעדיפים להתייחס יותר למסירות ולאמונה השלמה ואת האלוהים הם מתרגמים לכל דבר ספציפי שמעורר בתלמיד אמונה (בריאה, טבע, מורה, הורה וכו').
פורושה, Puṛuṣa: הנשמה, self, העצמיות, הנראה, מושג המשקף את ההתנסות של יוגים.
הפורושה היא הערך העליון, היא פסיבית, חלק מהאלוהות, מהבריאה וגם תמצית ה"אני".
להבדיל מהפרקריטי היא מושלמת, אינה ניתנת לשינוי אך היא קולטת מושגים.
פרקריטי, Prakṛti: ההוויה, הנראה, המציאות הקוסמית, החומרית והשכלית, כל מה שאינו הנשמה.
החומר שלפי הפילוסופיה של הסמקיה, בניגוד לתפיסת הפילוסופית המערבית הקלאסית כולל לא רק את הגוף הגוף הפיזי, אלא גם את התודעה (Citta), המחשבות, הרגשות, הזיכרונות וכו'.
לפרקריטי תכונות של בהירות, תנועה ויציבות והמהות שלו קיימת רק עבור הפורושה.
בפריקריטי נע החומר בשלושה מצבי אנרגיה: סטווה (Sattva), ראג'אס (Rajas) וטאמאס (Tamas).
צ'יטה, Citta: התודעה, דרכה אנו קולטים ומגלים את ההוויה (Prakriti) ואת הנשמה/עצמיות (Purusha).
כאשר התודעה מתבהרת ומתמקדת משתקפת הנשמה.
העיקרון הבסיסי: בכל אחד מאיתנו קיימת נשמה.
היוגי שואף להתאחד עם הנשמה.
התודעה היא המרכיב של האדם הקרוב ביותר לנשמה והיא זו שיכולה להתאחד איתה.
אבל כשהתודעה מבולבלת ומוסתרת על ידי חוליי ופגמי הפרקריטי (מחלות הגוף והנפש ומחשבה לא בהירה) זה לא יכול להתממש.
לכן, רק כשהיוגי ירפא את הפרעות הפרקריטי שבו, תתנקה התודעה ותוכל להתאחד עם הנשמה.
זו הסיבה שעל המתרגל להכיר ולטפל בכל המרכיבים שלו כאדם.
לפי הפילוסופיה היוגיסטית המרכיבים הבסיסים ביותר הם: חמשת איברי החושים - Jnanendriyas: אוזניים, עיניים, אף, לשון ועור; וחמשת איברי הפעולה - Karmendriya: הפה, כפות רגליים, ידיים, איברי הרבייה, הפרשות.
מעליהם נמצאת מנאס (Manas)- הנפש, Mind, החלק בתודעה שאחראי למחשבות ולרגשות מעל המנאס נמצאת התבונה, בודהי (Buddhi), האינטליגנציה הגבוהה והבהירה שבתודעה.
ומעל הבודהי נמצא האני, האגו (Ahaṁkrā) ובראש נמצאת התודעה, (Citta) בשבעה מצבים אופציונליים, תלוי בבריאות כל המרכיבים האחרים שצוינו.
המצב הגבוה ביותר הוא כבר מצב סמאדהי.
במטרה לעזור למתרגל להבין את עצמו הגדיר פטנג'לי את מרכיבי הפרקריטי של האדם בחמשה רבדים, קושות: הקושות קשורות אחת לשנייה.
אם הקושה החיצונית ביותר תיפגע, היא תשפיע על הפנימית ולהפך.
עיקרון הקושות הוא אחד הבולטים ביוגה סוטרות של פטנג'לי מכיוון שהן אומצו על ידי היוגה הטיפולית המודרנית ומשמשים אותה כאחד הכלים המרכזיים בטיפול.
רבים מהמטפלים משתמשים גם במושג "מודל פנצ'מאיה - חמש המאיות (Pancamaya Model - The Five Mayas)".
ביחס להתפתחות התודעה, והטיפול בהם לפי היוגה הטיפולית:
שיכבה, Kośas מהחיצונית לפנימית יסוד מאפיין ההתפתחות לקראת התודעהבעיות אפשריות בשכיבההפתרון לפי היוגה הטיפולית אנטומית, Annamaya אדמה ריח שלד, שרירים עור וכו' ואברי הפעולה: זרועות, רגליים, פה, רבייה, הפרשותכאבי גב, יציבה עקומה, עצמות חלשות/שבורותתזונה נכונה, עיסוי בשמנים איורווודים, הליכה, תרגול תנוחות יוגיסטיות ומנוחה.
פיזיולוגית, Pranayama מים טעם איברים פנימיים ונשימה.בעיות שונות בעיכול, מחלות נשימה כגון אסתמה, מחלות באיברים הפנימיים ובדםעשבי מרפא, תזונה נכונה, עיסוי בשמנים איורווודים, הליכה, ניקוי פנים-האף עם מים, תרגילי נשימה ותרגול תנוחות יוגיסטיות בזרימה.
נפשית - מנטלית, Manomaya אש צורה הבנה, ריח, טעם, מגע, ראייה וצליל.בעיות בזיכרון, דיסלקסיה, חרדה, דיכאון, אלצהיימר, הזיות טיפוח יחסים המזינים את המתרגל, הרחבת השכלה, שינון מנטרות ו/או תפילות תרגול תנוחות יוגה במקביל עם שינון תפילות.
תבונתית, Vijnanamaya אוויר מגע הבנה שמתורגמת להבחנה וידיעההפרעות-אישיות שונות, ADD,ADHD, התמכרויותטיפול פסיכולוגי, טיפול קוגניטיבי-התנהגותי, הדמיה יצירתית, מדיטציה, היפנוזה, יוגה נידרה (סוג של היפנוט-עצמי).
רוחנית - יצירתית, Anandamaya אתר צליל התודעה של האינדיבידואל דיכאון, חסר סבלנות, כעס, חרדה, ציניות, אדישות, פסימיות וכו' #תרגול שמונה השלבים של היוגה, עיסוק באומנות, שינון תפילות, יחסים מזינים.
לפי פילוסופיית הסוטרות, רק מעטים נולדים כבעלי תודעה נקייה.
רוב בני האנוש, צריכים להתאמן כדי לנקות את התודעה ולוקים בסוגי חולאים וחולשות של הגוף והנפש המפריעים להם לעשות זאת.
לכן, כנראה, תיאור המכשולים תופס חלק ניכר מהסוטרות.
תמצית המכשולים השונים כפי שמוזכרים לאורך הפרקים השונים:
חמשת הווריטיס (The five Vṛttis), חמשת המצבים של תנודות התודעה: ידע נכון, ידע לא נכון, דמיון שינה וזיכרון.
הוריטיס יכולים להפריע בעיקר בתחום ההבנה ולגרום לבלבול.
חמש הקלשות, (The five kleśas), חמשת המצבים של חולשות באופי: בורות, אגו, היקשרות, שנאה, קנאה.
יכולים לגרום להפרעות בעיקר בתחום הרגשי.
שלוש הגונות (Gunas) - ההוויה נעה בין שלושה מצבים של החומר, שלושה מצבי אנרגיה.
שלוש הגונות נמצאות בכל דבר שבטבע כולל האדם:
ראג'אס, Rajas - תנועה, אקטיביות, שינוי, תשוקה, התלהבות, יצירתיות, אי-שקט, כעס, אי-סדר.
טאמאס, Tamas - יציבות, פסיביות, חסר תנועה, איפוק, כבדות, כהות, עצלות, לכלוך, אדישות.
סטווה, Satvva - איזון, הארה, טוהר, לובן, קלילות, ניקיון, שקט נפשי .
הנטייה שלהן היא להשתנות בינן לבין עצמן ומההיבטים החיוביים והשליליים שלהן.
האתגר של היוגי הוא להעלים את הרג'ס והטמס ולהגביר את הסטווה.
רק כאשר נעלים את הרג'ס והטמס הסטווה תציף את ההכרה באופן טבעי.
ותאפשר לה מיזוג עם הנשמה (לא לפני שגם הסטווה עצמה תשקוט).
תשע מחלות שכיחות של הגוף והנפש: מחלה בגוף, עצלות של הגוף, ספקנות, גאווה, בטלנות, שביעות רצון יתרה, לחיות באשליות, חוסר התמדה, חוסר יכולת לתחזק הישגים הנובעת מגאוותנות או קיפאון בתרגול.
ארבע הפרעות נוספות: צער, ייאוש, רעד בגוף, הפרעות בנשימה.
פטנג'לי לא חוסך בתיאור חולשותיו של האדם, אך לצד זה גם משכיל לפרט דרכים שונות לטיפול.
לאורך כל הסוטרות מוזכר שבכל אחד טמונה היכולת להשיג את מטרת היוגה.
הדרכים אולי שונות בין אדם אחד לשני ולכל אינדיבידואל מתאים שביל אחר:
יש מעטים הנולדים כ"נשמות מפותחות" כשהם מסוגלים להגיע לפסגה ללא כל תרגול או הכנה.
על ידי חוויה רוחנית כתוצאה משימוש בעשבים (הכוונה לפטריות ועשבי הזיה).
שינון מנטרה עם שם האלוהים או משהו הנערץ עלינו ובליבנו.
המשמעות היא יוגה של הפעולה והיא כוללת:
טאפאס, Tapas - אימון גופני מוקפד וקשוח שיוצר חום גדול, בעירה בגוף.
לימוד, Svadhyāya - טקסטים הנותנים השראה לתרגול כגון הוודות, חזרה ושינון מנטרות קדושות.
התמסרות מוחלטת לאל, Iśvara praṇidhāna - תפילות וכניעה מוחלטת של הגוף והנפש.
אלה הם בעצם שמונה שלבים שיש ללמוד ולתרגל, לפי הסדר שלהלן, כדי להבריא ולאמן את הגוף, המחשבה והנפש כשהמטרה היא להגיע למצב סמדהי.
דרך זו נקראת בפי פטנג'לי גם אשטנגה יוגה והיא המודגשת, המקיפה והמדוברת ביותר מבין כל דרכי התרגול שפטנג'לי מתאר.
יאמה (Yama): מחולקת לחמשת הדיברות הנוגעים ליחסים שבין אדם לסביבה ומטרתם למנוע מהפרט לפגוע או להזיק לסובבים אותו:
סטייה (Satya) - אמת בדיבור ובמחשבה.
אסטייה (Asteya) - לא לגנוב.
ברהמצ'ריה (Brahmacarya) - נזירות או אי ניצול מיני של מישהו אחר (כלומר קיום יחסי מין שמשרתים מטרה מסוימת: אהבה נעלה, חיי משפחה וכו').
אפריגרהה (Aparigraha) - לא לחמוד.
ניאמה (Niyama): גם הניאמה מחולקת לחמישה דיברות הנוגעים ליחסים שבין אדם עם עצמו ומטרתם לפתח את האישיות של היוגי:
סאוצ'ה (Sauca) - ניקיון פנימי וחיצוני.
סנטושה (Santosa) - לקבל את מה שקורה לנו.
טפס (Tapas) - משמעת עצמית המתייחסת לפעילויות תרגול פיזי ואכילה נכונה השומרות על גופנו.
סבדייה (Svadhyaya) - ללמוד את האלוהות ואת עצמנו.
אישוורהפרניידנה (Isvarapranidhana) - כניעה מוחלטת לאלוהות, או הבריאה, לדעת מתי "לשחרר" ולהשאיר את השליטה לנשגב מאיתנו.
אסאנה (Asana)- המשמעות היא תנוחת-גוף.
שלב זה עוסק בהגמשת וחיזוק גוף היוגי, תוך כדי תרגול האסאנות השונות, כדי למנוע מחלות, לחזק את השליטה בחושים ובמחשבה, ולהכין את הגוף לישיבה ארוכה בעת המדיטציה.
פראניאמה (Pranayama) - שליטה בנשימה.
הכוונת הנשימה למקומות שונים בגוף ולמחשבה.
זהו כלי חיוני בדרך להרגעת התודעה.
פרטיהארה (Pratyahara) - נסיגת החושים מגירויים חיצוניים.
דהראנה (Dharana) - ריכוז, להסב את תשומת הלב לאובייקט פיזי מסוים.
דהיאנה (Dhyana) - התמקדות באובייקט אחד.
הפניית התודעה לעברו תוך השקטת החושים (לא לאפשר לגירויים חיצוניים להסיח את התודעה).
סמדהי - היטמעות מלאה במצב המדיטטיבי.
האני זה האובייקט והאובייקט זה אני.
השלב הסופי מחולק לתת-שלבים כשבפסגה האינדיבידואל נטמע בנשמתו וזוכה בחופש נצחי (יש הטוענים שהשלב הזה הוא בעצם מוות קליני).
שלושת השלבים האחרונים שונים במהותם מהאחרים, באינטנסיביות הריכוז הנדרשת מהמתרגל ובחיבור האינטגרלי שביניהם.
פטנג'לי קורא לחיבור הזה סמיימה (Samyama).
היווט ("חיים" באמהרית), היא עמותה שמטרתה לסייע לעולי אתיופיה בקליטתם והשתלבותם בחברה הישראלית.
העמותה היא היחידה הפועלת באזור חיפה והקריות בתחום זה.
היא ייחודית גם בכך שהוקמה על ידי קבוצת נשים מתוך הקהילה למען הקהילה.
העמותה הוקמה באופן רשמי בשנת 2001, לאחר התארגנות שהחלה כבר בשנת 1993, על ידי קבוצת סטודנטיות עולות מאתיופיה באוניברסיטת חיפה.
מנכ"לית העמותה היא מלכה דניאל-דוק, שעלתה מאתיופיה כילדה וכיום בעלת תואר ראשון בחינוך ומסיימת תואר שני בייעוץ חינוכי.
מלכה דניאל-דוק החליפה ב-2013 את ריקי טגבה, ממייסדות העמותה אשר יצאה לשנת שבתון בארצות הברית.
העקרונות המנחים של העמותה הם מענה לאוכלוסיית יוצאי אתיופיה, תוך רגישות מוגברת לתרבותה הייחודית ולצרכיה הייחודיים, התייחסות למכלול צורכי המשפחה, וחיזוקה בתחומי הפעילות המתייחסים לילדים ובני נוער.
העמותה מפעילה ארבעה מרכזי נוער בערים קריית ביאליק, קריית ים וקריית מוצקין, ומועדונית לילדי בית ספר יסודי בשכונת צור שלום בקריית ביאליק.
במרכזי הנוער ובמועדונית משתתפים כ-350 חניכים.
פעילות העמותה בתחום הנוער הנה במימון הפרויקט הלאומי של עולי אתיופיה, ובשותפות עם הרשויות המקומיות והקרן לידידות.
היום היה יומון ישראלי, ביטאונה של מפלגת גח"ל שיצא לאור בין השנים 1965–1969.
מפלגת גח"ל הורכבה מתנועת החרות שהחזיקה עיתון בשם "חרות", והמפלגה הליברלית הישראלית שהייתה קשורה לעיתון הבקר.
בשנת 1965 מוזגו שני עיתונים אלו ליומון "היום".
המערכת והדפוס של "היום" שכנו במצודת זאב ברחוב המלך ג'ורג' 38 בתל אביב.
בקומה מספר 4 שכנה מערכת העיתון, בקומה מספר שלוש מכונות הסדר מדגם 'לינוטייפ', חדר מנהל הדפוס וחדר המגיהים.
הדפוס, שהיה גוף כלכלי עצמאי בשם "דפוס המצודה בע"מ" שכן היה בקומת המרתף.
החומר הערוך הורד במצבט שהיה בקצה חבל ששולשל אל חדר הסדר ושולחנות העימוד דרך פתח בתקרה.
הגיליון הראשון של "היום" ראה אור ביום שלישי, י"ט בטבת תשכ"ו (11 בינואר 1966).
בספטמבר 1969, בוצעו שינויים בפורמט והעיתון יצא לאור בדומה לעיתוני הערב "ידיעות אחרונות" ו"מעריב".
מנהל תקציבי העיתון היה אברהם אלדן.
ארכיון מערכת "היום" לא נשמר, אולם כל גיליונותיו מצויים בארכיון מכון ז'בוטינסקי.
צורף אליו דף מיוחד של שבועון הסיעה – גוש חרות ליברלים בהסתדרות הכללית.
(לימים, יצא לאור הדף בעיתון נפרד בשם "תכלת-לבן", ביטאון סיעת "תכלת-לבן" בהסתדרות העובדים הכללית).
מאמר המערכת נכתב בחודשים הראשונים על ידי ראשי התנועה.
אבל בהמשך ניתנה לעורך יד חופשית יותר בהתנהלות העיתון ובקביעת דרכו הרעיונית.
במאמר המערכת הודגש, כי העיתון שונה משני קודמיו בכך שהוא עצמאי.
משמע, העיתון מייחד עצמו משאר העיתונים המפלגתיים שעדיין היו חלק מנוף העיתונות במדינת ישראל.
כן נכתב במאמר המערכת, כי בכוונת העיתון להביא לציבור הקוראים מידע תמציתי מלא ונאמן על המתרחש בארץ ובעולם; ובכל הנושאים – עיתון אמיתי, כזה שיאפשר לאזרח "על בסיס אינפורמציה אובייקטיבית ...
לקבוע באופן עצמאי וחופשי את יחסו לבעיות העומדות על הפרק".
העורך האחראי של "היום" היה חבר הכנסת יוסף קרמרמן.
עורכי לילה: שלמה (סאלק) אוקון, יוסי אחימאיר וזיזי ברנדמן.
עם עורכי המדורים לספרות ולאמנות נמנו אלכס זהבי, יוחנן ארנון, מרים טל, לב חקק, גדעון אלון, יעקב חורגין ויוסף פרידלנדר.
אלכס ליבק היה צלם העיתון.
מנהל מחלקת המודעות היה אייזיק אולקניצקי, ויחד עמו עבד איתמר בנעט.
בין המגיהים שימשו: שרה אולקניצקי, אברהם פורמנד, אברהם (אברשה) בן-משה, יוסף קיסטר ואחרים.
היום היה יומון עברי שראה אור בסנקט פטרבורג בירת האימפריה הרוסית בשנים 1886–1888. היום היה היומון העברי הראשון.
עורכי היומון היו יהודה לייב קנטור, דוד פרישמן ויהודה לייב קצנלסון (הידוע כ"בוקי בן-יגלי").
הגיליון הראשון של "היום" ראה אור ב-31 בינואר (12 בפברואר בלוח הגריגוריאני) 1886. במאמר הפתיחה הציג העורך הראשי קנטור את עיתונו כבמה פלורליסטית להשמעת כל הדעות והזרמים בקרב יהודי רוסיה.
יחד עם זאת, ביקש שעיתונו לא יתמקד רק בנושאים יהודיים-פנימיים אלא יפתח לקורא העברי צוהר אל הנעשה בעולם בכלל ובאימפריה הרוסית בפרט.
עם הכותבים בעיתון נמנו משה ליב ליליינבלום, יוסף אליהו טריווש, שמעון ברנפלד, יהודה לייב גמזו, שמעון יהודה סטניסלבסקי, מנחם מנדל בראונשטיין, פרץ ויירניק (שהיה כתב העיתון בשיקגו) ואחרים.
נאמן לרעיון הפלורליזם, נקט "היום" עמדה נייטרלית ביחס לתנועת חיבת ציון ולהתיישבות בארץ ישראל, ונתן במה זהה גם לתומכי עמדות אחרות כגון הגירה לארצות הברית.
לפיכך הואשם, בעיקר על ידי "המליץ", בעוינות לחיבת ציון.
הופעתו היומית של העיתון השפיעה גם על השבועונים המשכילים הוותיקים יותר, "המליץ" ו"הצפירה", שהחלו לצאת במתכונת יומיומית, והיריבות הרעיונית והעסקית בין העיתונים גברה.
"היום" לא הצליח בתחרות מול שני מתחריו ונסגר לבסוף, סמוך לתחילת שנתו השלישית, ב-29 בפברואר (12 במרץ על פי הלוח הגריגוריאני) 1888. עם זאת, נשמר לו מקום כעיתון יומי עברי חלוצי שיצר לשון דיווח עברית עניינית, תמציתית ומדויקת.
בכל יום התפרסם בעמודו הראשי של העיתון מאמר מערכת מאת קנטור.
בין המדורים הקבועים היו מדורי חדשות ובהם חדשות מעיר הבירה סנקט פטרבורג; טלגרמות, כלומר חדשות ראשוניות ממקומות שונים בעולם (ובפרט מרחבי האימפריה הרוסית) ומדור החדשות מבית המשפט, המסחר והבורסה.
בנוסף, התפרסמו מאמרים רחבי-יריעה יותר במדורים "מכתבי סופרים" (כלומר מאמרי דעה של כותבי העיתון); מאמרים בענייני מדע (רובם ככולם מאת יהודה לייב קצנלסון), חינוך ורשמי מסעות; סקירת ספרים חדשים; סדרת מאמרים באסתטיקה מאת פרישמן במדור "מכתבים על דבר הספרות" ודיווחים על תערוכות אמנות.
כמעט בכל גיליון התפרסמו גם סיפורים (חלקם סיפורים קלאסיים בספרות העברית כגון "קדיש" מאת י"ל פרץ ו"בסתר רעם" מאת מנדלי מוכר ספרים).
דוד פרישמן חיבר פיליטונים הומוריסטיים במסגרת המדור "אותיות פורחות".
"בן עמי" היה ירחון ספרותי שצורף ל"היום" ב-1887 וראה אור ארבע פעמים בין ינואר למאי.
הירחון כלל סיפורים ורשימות בנושאי ספרות יפה וחכמת ישראל.
היום היה יומון עברי שראה אור בוורשה בירת פולין מ-1 בינואר 1925 ועד ערב מלחמת העולם השנייה.
הופעתו סיימה תקופה בת יותר משלוש שנים, מאז נסגר העיתון "הצפירה" בסוף שנת 1921, שבהן לא הופיע יומון עברי בפולין.
העיתון ראה אור בתמיכת רשת החינוך הציונית "תרבות".
מייסדו ועורכו הראשון היה יוסף הפטמן.